Konor Makgregor bosqinchilikda ayblanib qo‘lga olindi

AQShning Florida shtatida yengil vazn toifasida UFC sobiq chempioni, irlandiyalik Konor Makgregor hibsga olindi. Bu haqda mahalliy politsiya xabar beradi.

Sportchi bosqinchilikda ayblanmoqda.
Politsiya bergan ma’lumotlarga ko‘ra, voqea Mayami-bichda sodir bo‘lgan. Mehmonxonadan chiqib ketayotganlardan biri Makgregorni suratga olishga harakat qiladi. MMA jangchisi erkakning qo‘lidan telefonni tortib oladi va bir necha bor oyog‘i bilan tepib bosib tashlaydi. Keyinroq esa Makgregor qo‘lga olingan.
Jabrlanuvchi so‘zlariga ko‘ra, telefon narxi 1000 dollarga teng bo‘lgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!